
Elfen 1
Yn y traethawd yma, yn gyntaf, byddaf yn trafod y pwysigrwydd o ymyrraeth gynnar gyda phlant â Syndrom Downs. Yn ail, byddaf yn trafod hawliau plant trwy wneud cysylltiadau ag anableddau, yn bennaf, Syndrom Downs. Yn drydydd ac yn olaf, byddaf yn trafod y buddion o ymyrraeth gynnar.
[bookmark: _GoBack]Yn ôl y National Down Syndrome Society (2020) mae’r blynyddoedd cyntaf o fywyd yn gyfnod hollbwysig mewn datblygiad plant gan eu bod yn mynd trwy’r newidiadau mwyaf cyflym ac arwyddocaol o ran eu datblygiad yn ystod y cyfnod amser hyn. Dwedir fod plant â Syndrom Downs yn dueddol o wynebu oedi mewn pedwar maes sef eu datblygiad echddygol bras a mân, sgiliau iaith ynghyd a’u datblygiad cymdeithasol a sgiliau hunan-gymorth. Ychwanegir i hyn wrth nodi fod ymyrraeth gynnar yn hollbwysig a’r gynharach y gellir ei ddechrau, y gorau gyd.
Nodir Bull (2018) a Centers For Disease Control And Prevention (2019) ei fod yn hollbwysig ein bod yn ymyrru yn gynnar er mwyn sicrhau fod bob plentyn yn cael y cymorth a’r chefnogaeth sydd angen arnynt er mwyn cwrdd a’u potensial llawn. Dwedir y dylir ymyrraeth gynnar ddigwydd yn fuan ar ôl genedigaeth a dylir parhau hyd at fod y plentyn yn cyrraedd tair blwydd. Cefnogir hyn gan y NDSS Clinical (dim dyddiad). Ychwanegir i hyn wrth nodi enghraifft o sut y gellir ymyrraeth gynnar fod yn fuddiol i blentyn â Syndrom Downs. Yr enghraifft a roddir ydy therapi corfforol. Nodir gellir y math yma o ymyrraeth gynnar cynorthwyo babi gyda Syndrom Downs â chyhyrau gwan i eistedd i fyny yn annibynol ac felly, o ganlyniad cyflawni y garreg filltir hon.
Er hynny, nodir y National Institute Of Child Health And Human Development (2017 a) nad oes yna un triniaeth safonol i blant â Syndrom Downs. Dwedir fod y triniaeth y dderbynir yn seiliedig ar eu hanghenion corfforol a deallusol ynghyd â chryfderau personol yr unigolyn. Awgrymir hyn fod angen fwy o gymorth ar rai unigolion nag eraill gan fod gwahaniaethau rhwng cryfderau unigolion.
Er hynny, mae’n hollbwysig ein bod yn sicrhau fod cymorth a chefnogaeth yn cael ei ddarparu i bob unigolyn er mwyn iddynt ffynnu a llwyddo. Cefnogir hyn gan Llywodraeth Cymru (2015) a Comisiynydd Plant Cymru (2020) wrth nodi yn erthygl rhif 28 o Gonfensiwn y Cenhedloedd Unedig ar Hawliau’r Plentyn fod gan bob plentyn yr hawl i addysg ac yn erthygl rhif 23 lle nodir fod gan bob plentyn ag anabledd yr hawl i ofal arbennig er mwyn sicrhau fod pob unigolyn yn cael y cymorth sydd angen arnynt i gwrdd a’u potensial llawn. Yn yr un modd, nodir Verheyde (2006) yr hawl yma sydd gan blant i addysg. Cefnogir hyn gan Lorenz (1998) wrth nodi yn 1971 cafodd plant â Syndrom Downs yr hawl i addysg am y tro cyntaf erioed.
Dwedir Gov.uk (dim dyddiad) ei fod yn anghyfreithlon i blant ag anableddau i gael eu trin yn wahanol. Ychwanegir i hyn wrth nodi fod gan ddarparwyr addysg ddyletswydd i sicrhau eu bod yn addasu yr amgylchedd neu’r weithgaredd er mwyn sicrhau fod yr unigolyn ag anabledd yn gallu cymryd rhan a nad ydyw yn cael ei gwahaniaethu yn erbyn. Nodir enghreifftiau o’r hyn gellir ei wneud i gynorthwyo’r plentyn ag anabledd megis athrawon arbenigol ac offer arbenigol. Yn yr un modd, pwysleisir Anabledd Cymru (dim dyddiad) y pwysigrwydd o gefnogi plant ag anableddau.
Pwysleisir Comisiwn Cydraddoldeb a Hawliau Dynol (2017) a United Nations (dim dyddiad) o fewn Confensiwn Y Cenhedloedd Unedig Ar Hawliau Pobl Ag Anableddau fod gan bob unigolyn ag anabledd yr hawl i addysg ac i gael y cymorth a’r chefnogaeth sydd angen arnynt er mwyn cyrraedd eu potensial llawn fel unigolyn sydd yn cefnogi yr hyn nodir Llywodraeth Cymru (2015) a Comisiynydd Plant Cymru (2020) yn y CCUHP o ran hawliau plant ag anableddau.
Yn ôl Down Syndrome Education International (2020 a) mae yna diffyg ymchwil mewn asesu’r buddianau o ymyriadau penodol ac felly, awgrymir fod angen ymchwil pellach ar frys. Er hynny, gwneir Mahoney et al (2006) arbrawf i weld os oedd yna fuddion i ymyrraeth gynnar i blant â Syndrom Downs. Nodir fod canlyniadau datblygiad iaith y plant o ddechrau’r arbrawf i’r diwedd wedi gwella yn sylweddol. Ychwanegir i hyn wrth nodi y gwelliannau yma mewn datblygiad gwybyddol plant â Syndrom Downs sydd yn pwysleisio y pwysigrwydd yma mewn ymyrraeth gynnar a’r buddion ohono. Yn yr un modd, dwedir Down’s Syndrome Association (2018) fod ymyrraeth gynnar yn hollbwysig, yn enwedig mewn iaith plant. Cynhelir arbrawf i weld pa mor effeithiol oedd ymyrraeth gynnar. Dwedir nad oedd yna unrhyw wahaniaethau ar gyfer eu sgoriau iaith/geirfa pan cafodd y plant eu hasesu rhwng 24 i 29 mis. Fodd bynnag, nodir fod yna gwahaniaeth sylweddol o ran eu geirfa pan cafwyd eu hasesu rhwng 30 i 35 mis sydd yn dystiolaeth fod ymyrraeth gynnar yn effeithiol. Serch hynny, nodir Down Syndrome Education International (2020 a) er fod yna fuddiannau, mae’n fethodolegol gyfyngedig ac felly, awgrymir fod angen cynnal arbrawf ar nifer fwy o unigolion er mwyn cael data fwy manwl gywir.
Nodir Mohammed Nawi et al (2013) fod ymyrraeth cynnar nid yn unig yn fuddiol i’r plentyn ond hefyd teulu y plentyn â Syndrom Downs. Dwedir fod rhieni plant sydd yn derbyn ymyrraeth cynnar yn fwy cadarnhaol o ran deall galluoedd ac anghenion eu plant. Cefnogir hyn gan y National Down Syndrome Society (2020 a), Down’s Syndrome Association (2020 a) a Hooste a Maes (2003) wrth nodi fod ymyrraeth gynnar yn cynnig gwybodaeth pellach a chefnogaeth i rieni. Nodir fod hyn bellach yn galluogi i rieni ddysgu sut i rhyngweithio â’u plant ac yn eu ymwybodi ar sut i gwrdd a’u anghenion a cefnogi eu datblygiad. Awgrymir hyn fod ymyrraeth gynnar nid yn unig yn fuddiol i’r plentyn tu fewn y lleoliad blynyddoedd cynnar ond hefyd tu allan.
Dwedir y Down’s Syndrome Association (2020 a) gellir annog plant ymgymryd mewn gweithgareddau fel modd o ymyrraeth gynnar. Dwedir byddai hyn bellach yn eu galluogi i gymryd rhan lawn ym mywyd y teulu a nodir mai hyn ydy’r ffordd orau gellir eu cefnogi er mwyn rhoi y dechrau gorau iddynt mewn bywyd. Cefnogir hyn gan y National Institute Of Child Health And Human Development (2017 b) wrth nodi fod yna dystiolaeth i brofi fod ymyrraeth gynnar yn gwella canlyniadau i blant â Syndrom Downs.
Ac felly, er fod safbwyntiau yn amrywio, mae’n amlwg fod yna nifer o fuddiannau i ymyrraeth gynnar i blant â Syndrom Downs, ac felly, mae’n hollbwysig ein bod yn manteisio ar hyn er mwyn i bob unigolyn gael y cymorth a’r chefnogaeth sydd angen arnynt er mwyn cyrraedd eu potensial llawn.







Elfen 2
Yn y traethawd yma, yn gyntaf, byddaf yn trafod ystyr model meddygol a chymdeithasol. Yn ail, byddaf yn trafod y rhwystr cyntaf dewiswyd sef cyfathrebu. Yn drydydd, byddaf yn trafod yr ail rhwystr dewiswyd sef risgiau iechyd ac wrth drafod y rhwystrau yma, byddaf yn gwneud cysylltiadau gyda’r modelau yma drwy esbonio effaith y rhwystrau yma ar y plentyn.
Yn ôl Goering (2015) o ran y model meddygol, awgrymir y byddai yn rhaid i’r plentyn ag anabledd i dderbyn gofal penodol neu triniaeth i drin yr anabledd gan nodi ei fod yn broblem. Ychwanegir i hyn wrth nodi fod gan unigolion ag anabledd anfantais o fewn eu hamgylchiadau o ganlyniad i’w anabledd sydd yn awgrymu y model cymdeithasol yma. Fodd bynnag, gwrthgyferbynnir hyn gyda golwg The Turning Tides Project Community Interest Company (2020) ar y mater wrth nodi fod model cymdeithasol yn golygu deall mai cyfrifoldeb pawb ydy sicrhau fod yr amgylchedd yn hygyrch i bawb. Cefnogir hyn gan Pickard (2019) wrth nodi fod y model cymdeithasol o anabledd yn golygu rhyngweithiad rhwng y nam a’r amgylchedd hynny yw y ffordd y mae’r unigolyn hynny yn rhyngweithio gydag unigolion eraill o fewn eu hamgylchedd. Ychwanegir i hyn wrth nodi o ran y model meddygol, y dylir defnyddio dull gwybodus er mwyn herio unrhyw rhwystrau y gwynebir o ganlyniad i ddiffygion meddygol.
Felly, os edrychwn ni yn gyntaf ar gyfathrebu yn gysylltiedig gydag unigolion â Syndrom Downs, yn ôl Buckley (1993) mae yna nifer o anawsterau byddai y mwyafrif o blant â Syndrom Downs yn ei phrofi. Ychwanegir i hyn wrth nodi fod yna oedi amlwg i’w weld o ran eu datblygiad iaith sydd yn cynrychioli y model meddygol yma. Cefnogir hyn gan Rondal (1988) a Miller (1988) wrth nodi eu bod yn gweld anhawster mewn strwythuro brawddegau. Ychwanegir Bray a Woolnough (1988) i hyn wrth nodi eu bod yn ei weld yn anodd i ynganu geiriau yn glir sydd eto yn uwcholeuo y model meddygol yma.
Yn ôl y National Institute Of Child Health And Human Development (2017 c) mae nam gwybyddol ynghyd â phroblemau gyda meddwl a dysgu yn gyffredin sydd yn awgrymu y gellir cael effaith ar ddatblygiad iaith plentyn gan ei fod yn cynnwys yr elfen yma o ddatblygiad sef meddwl er mwyn gallu prosesu gwybodaeth sydd bellach yn awgrymu y model meddygol yma. Ychwanegir i hyn wrth nodi fod plant â Syndrom Downs yn dueddol o gael oedi mewn datbygiad iaith a lleferydd. Awgrymir hyn y gellir fod yn rhwystr i gyfathrebu gydag unigolion eraill o fewn y dosbarth dysgu a thu allan gan nad ydy’r unigolyn hynny yn gallu trosglwyddo eu neges. Dwedir mai y rheswm am hyn ydy gan nad oes ganddynt yr iaith eto a dyma yr elfen yma o’r model cymdeithasol. Ychwanegir Spectrum Speech (2019) i hyn wrth gyfeirio at y model meddygol o Syndrom Downs wrth nodi yr anawsterau lleferydd yma sydd yn bodoli o ganlyniad i gwahaniaethau anatomegol a ffisiolegol yn ardal eu ceg. Ymhysg y gwahaniaethau yma, mae tôn cyhyrau isel yn y tafod a chyhyrau gwan yn y ceg. Awgrymir ei fod yn cael effaith ar y model cymdeithasol yma wrth nodi fod yr anhawsterau yma yn ei wneud yn fwy anodd i’r uniolgyn i gyfathrebu gydag eraill. Cefnogir hyn gan Holland (2013).
Nodir Martin et al (2009) fod yna anawsterau i ddatblygiad iaith a chyfathrebu i unigolion â Syndrom Downs ac felly, model meddygol yn bennaf ydyw. Er hynny, ychwanegir i hyn wrth nodi pwysigrwydd rôl yr amgylchedd wrth ddysgu iaith sydd yn awgrymu ei fod yn fodel cymdeithasol ynghyd â model meddygol. Cefnogir hyn gan Roberts et al (2008) a Kumin (2012).
Symudaf ymlaen i drafod yr ail rhwystr i blant â Syndrom Downs sef risgiau iechyd. Nodir Rondal a Rasore-Quartino (2007) a Holland (2013) fod yna risgiau penodol a ddaw gyda’r anabledd. Ymhysg rhain y mae clefyd cynhenid y galon, namau synhwyraidd a lewcemia. Mae’r nodweddion yma yn cynrychioli y model meddygol. Dwedir os y byddai unigolyn â Syndrom Downs wedi cael diagnosis o Lewcemia, byddai hyn o ganlyniad yn cael effaith ar eu fywyd pob dydd gan ni fyddai gymaint o egni gyda yr unigolyn hynny i ymgymryd mewn gweithgareddau a tasgiau dyddiol, ac felly, mae’r nodweddion yma yn gysylltiedig gyda y model cymdeithasol ynghyd â’r model meddygol.
Dwedir Massachusetts General Hospital (2020) mai un o’r symptomau o lewcemia mewn plant â Syndrom Downs ydy blinder sydd bellach yn cynrychioli y model cymdeithasol yma o’r rhwystr. Cefnogir hyn ymhellach gan Down Syndrome Education International (2020 b) wrth nodi fod plant â Syndrom Downs yn 10 i 20% yn fwy tueddol o ddatblygu lewcemia. Yn yr un modd, codir y National Institute Of Child Health And Human Development (2017 c) a Mayo Clinic (2020) ymwybyddiaeth o Lewcemia. Dwedir fod plant â Syndrom Downs yn fwy tueddol o gael risgiau iechyd gan gynnwys gyflyrau megis heintiau gan nad ydy eu system imiwnedd yn gryf iawn ac felly, mae eu cyrff yn ei weld hi’n anodd i ymladd yn erbyn heintiau sydd yn cynrychioli y model meddygol yma. Ychwanegir i hyn wrth nodi risg iechyd arall sef hyptonia sef tôn cyhyrau gwael. Mae hyn bellach yn cynrychioli y model meddygol yma. Dwedir fod hyn yn gellir arwain at oedi mewn cerrig filltir megis eistedd i fyny, cropian a cherdded ac felly, mae hyn hefyd yn cynrychioli y model cymdeithasol yma. Cefnogir hyn gan Down Syndrome Education International (2020 b) wrth nodi fod heintau anadlol yn fwy tueddol o fodoli mewn unigolion â Syndrom Downs, yn enwedig o fewn y pum blwyddyn cyntaf o fywyd. Ychwanegir i hyn wrth nodi fod heintiau y croen a’r bledren yn gyffredin sef nodweddion o’r model meddygol.
Felly, mae’n amlwg fod yna rhwystrau yn bodoli i unigolion â Syndrom Downs ac felly, mae angen i weithwyr ac unigolion sydd yn ymwneud gyda hwy i sicrhau eu bod yn herio y rhwystrau yma er mwyn sicrhau fod bob unigolyn yn cael y cymorth a’r chefnogaeth sydd angen arnynt er mwyn cyrraedd eu potensial llawn (Bull, 2018).













Elfen 3
Yn y traethawd yma, yn gyntaf, byddaf yn trafod enghraifft o sut y gellir darparu cymorth i blentyn â Syndrom Downs ac yn ail, byddaf yn esbonio sut y gellir ei ddefnyddio yn effeithiol mewn lleoliad blynyddoedd cynnar.
Yn ôl The Standing Conference On Teacher Education North And South (2008) mae yna amryw o ffyrdd y gellir darparu cymorth a chefnogaeth i blentyn â Syndrom Downs. Rwyf wedi penderfynu i ffocysu ar ddefnyddio ffynhonellau gweledol fel modd o’u cefnogi. Cefnogir hyn gan The Down Syndrome Centre (2013) wrth nodi fod yna amryw o fuddion i ddefnyddio ffynhonellau gweledol i gefnogi plant â Syndrom Downs. Ymhysg rhain, nodir ei fod yn gwella eu dealltwriaeth o eiriau, sefyllfaoedd ac arferion plant, mae’n annog iddynt ddatblygu côf a mae’n rhoi sicrwydd iddynt wrth leihau pryder. Ychwanegir i hyn wrth roi esiamplau o sut y gellir darparu y ffynhonellau gweledol yma o fewn dosbarthiadau blynyddoedd cynnar megis amserlenni gweledol, cyfarwyddiadau cam wrth gam a rheolau’r dosbarth. Dwedir fod defnyddio ffynhonellau gweledol yn ffordd arbennig o hybu cyfathrebu mynegiannol ac felly, awgrymir y dylir gweithwyr proffesiynol ddefnyddio y mathau yma o ddulliau pan yn gweithio gyda plant â Syndrom Downs. Yn yr un modd, nodir y Down’s Syndrome Association (2020 b) y gellir defnyddio ffynhonellau gweledol fel modd o gymorth. Ychwanegir i hyn wrth nodi y gellir defnyddio amserlen gweledol er mwyn annog y plentyn i ddatblygu eu hannibyniaeth. Dwedir fod plant â Syndrom Downs yn elwa o ffynhonellau gweledol gan eu bod yn eu cynorthwyo i ddeall yr hyn disgwylir iddynt wneud mewn diwrnod o ran eu harfer. Cefnogir hyn gan y Down Syndrome Association Of West Michigan (2010) wrth nodi y gellir defnyddio ciwiau gweledol megis ystumiau er mwyn eu cefnogi a’u hybu i ymgymryd mewn gweithgareddau o fewn y dosbarth dysgu.
Dwedir Down Syndrome Education International (2020 c) fod yna dystiolaeth sydd yn profi fod ffynhonellau gweledol yn effeithiol mewn cefnogi datblygiad iaith. Cefnogir hyn gan The Standing Conference On Teacher Education North And South (2008). Yn yr un modd, dwedir y Down Syndrome Association Of Greater St. Louis (2012) fod defnyddio ffynhonellau gweledol megis lluniau yn ffordd da o gefnogi plant â Syndrom Downs a nodir ei fod yn ffordd da i gyfathrebu gyda hwy. Cefnogir hyn ymhellach gan Huddersfield Down Syndrome Support Group (dim dyddiad) wrth nodi fod y rhaglen ‘See And Learn’ uwcholeuir yn cynnig y cysyniad yma o ffynhonellau gweledol. Ychwanegir i hyn wrth nodi eu bod yn darparu gweithgareddau strwythuredig sydd yn gwneud y mwyaf o gryfderau y plant fel dysgwyr gweledol er mwyn sicrhau eu bod yn eu cynorthwyo i ddysgu a datblygu ymhellach.
I gloi, mae’n amlwg fod y math yma o gymorth yn ddefnyddiol ac yn effeithiol iawn mewn cefnogi datblygiad plant â Syndrom Downs ac felly, mae’n hollbwysig ein bod yn sicrhau ei fod yn cael ei ddefnyddio mewn lleoliadau blynyddoedd cynnar. Cefnogir hyn gan Sillitoe (2008) wrth nodi y pwysigrwydd o sicrhau fod pob plentyn yn cael y cymorth a’r chefnogaeth sydd angen arnynt er mwyn ffynnu, llwyddo a cyrraedd eu potensial llawn.

